|  |
| --- |
| **E-Smart Systems d.o.o.** | **Adresa:** Kneza Višeslava 70a, 11030 Beograd, Srbija | **Sertifikaciono telo (ESS QCA)** | **Tel:** 011 3050280, **Fax:** 011 3050222  **E-mail:** qca@e-smartsys.com | **Matični broj:** 17247565, **PIB:** 101833141, **Šifra delatnosti:** 6201 |
|  |
| Ovaj dokument je vlasništvo preduzeća **E-Smart Systems d.o.o.** koje zadržava prava koja mu kao autoru pripadaju. Dokument sadrži poverljive podatke i ni na koji način se njegov sadržaj ne sme kopirati ili distribuirati. Dokument se može koristiti samo u svrhu za koju je dobijen. Primalac ovog dokumenta se nastavkom čitanja obavezuje da će poštovati tajnost i da neće distribuirati informacije u bilo kojoj pisanoj, elektronskoj ili usmenoj formi. |

|  |
| --- |
| **T-QCA-200**  Šifra dokumenta |

Zahtev za izdavanje kvalifikovanog sertifikata za elektronski potpis

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Ime** | **Prezime** | | | **Tip ID[[1]](#footnote-2)** | **Broj ID[[2]](#footnote-3)** | | **Datum isteka pasoša[[3]](#footnote-4)** | | | **Oznaka zemlje izdavaoca pasoša[[4]](#footnote-5)** | **Mob. tel.[[5]](#footnote-6)** |
|  |  | | |  |  | |  | | |  |  |
| **E-mail[[6]](#footnote-7)** | | | | **K1[[7]](#footnote-8)** | **K2[[8]](#footnote-9)** | **K3[[9]](#footnote-10)** | **K4[[10]](#footnote-11)** | **K5[[11]](#footnote-12)** | | **JIK[[12]](#footnote-13)** | |
|  | | | |  |  |  |  |  | |  | |
| **Adresa dostave sertifikata:** | | | **Lično preuzimanje isti dan** | | | | | | **Na adresu** | | |
| **Ulica i broj** | |  | | | | | | | | | |
| **Grad** | |  | | | | | | | | | |
| **Poštanski broj** | |  | | | | | | | | | |

Potpisivanjem zahteva podnosilac zahteva je upoznat i saglasan sa uslovima izdavanja i korišćenja kvalifikovanog sertifikata za elektronski potpis opisanim na poleđini ovog zahteva.

|  |  |  |  |  |
| --- | --- | --- | --- | --- |
| Datum 13 |  |  |  |  |
| Mesto |  |  | Potpis |  |

Uslovi izdavanja i korišćenja

**Osnovni pojmovi:**

Kvalifikovani sertifikat za elektronski potpis je elektronski sertifikat koji je izdat od strane sertifikacionog tela za izdavanje kvalifikovanih sertifikata za elektronski potpis i koji sadrži podatke predviđene zakonom.

Kvalifikovani sertifikat za elektronski potpis i pripadajući privatni kriptografski ključ koriste se za kvalifikovano elektronsko potpisivanje datoteka ili poruka i autentikaciju korisnika. Kvalifikovani sertifikat za elektronski potpis ispunjava uslove utvrđene zakonom kojim se pouzdano garantuje identitet potpisnika, integritet elektronskih dokumenata i onemogućava naknadno poricanje odgovornosti za njihov sadržaj.

**Korišćenje:**

Privatni kriptografski ključ korisnika se koristi za kreiranje kvalifikovanog elektronskog potpisa, a kvalifikovani sertifikat za verifikovanje istog.

**Nedozvoljeno korišćenje:**

Korisnik je dužan da se upozna sa uslovima korišćenja i izdavanja kvalifikovanih sertifikata za elektronski potpis koji su sadržani u dokumentima CP, CPS , kao i sa Politikom privatnosti i zaštite podataka o ličnosti, a koji su objavljeni na web sajtu <https://qca.e-smartsys.com>. Svaka upotreba kvalifikovanog sertifikata za elektronski potpis koja nije u saglasnosti sa odredbama navedenih dokumenta, kao i odredbama Zakona o elektronskom dokumentu, elektronskoj identifikaciji i uslugama od poverenja u elektronskom poslovanju, nije dozvoljena.

**Uslovi za izdavanje:**

1. Ukoliko je korisnik sertifikata fizičko lice koje je pripadnik entiteta pravnog lica:

* Pretplatnik je dao saglasnost i regulisao naknadu za izdavanje
* Podnosilac zahteva se upoznao sa Politikom privatnosti i zaštite podataka o ličnosti ESS QCA, sa pozivom došao na identifikaciju i ispunio uslove za identifikaciju
* Podnosilac zahteva je nakon upoznavanja sa uslovima potpisao saglasnost sa politikom privatnosti i zaštite podataka o ličnosti i zahtev za izdavanje.

1. Ukoliko je korisnik sertifikata fizičko lice koje nije pripadnik entiteta pravnog lica:

* Podnosilac zahteva je regulisao naknadu za izdavanje i upoznao se sa Politikom privatnosti i zaštite podataka o ličnosti ESS QCA
* Podnosilac zahteva je nakon upoznavanja sa uslovima potpisao saglasnost sa politikom privatnosti i zaštite podataka o ličnosti i zahtev za izdavanje.

**Preuzimanje:**

Na zahtevu je navedena adresa preuzimanja QSCD uređaja i PIN koverte. Kod uručenja je obavezno lično prisustvo i tom prilikom se radi potpisivanje korisničkog ugovora i potvrde preuzimanja. Na QSCD uređaju i na PIN koverti odštampan je Jedinstveni Identifikator Korisnika (JIK).

**Aktivacija:**

Prilikom izdavanja kvalifikovanog sertifikata za elektronski potpis, isti je suspendovan i korisnik je SMS porukom obavešten o jednokratnom aktivacionom kodu (JAK) kojim aktivira kvalifikovani sertifikat za elektronski potpis.

Aktivacija se vrši preko web sajta <https://qca.e-smartsys.com>. Potrebno je uneti JIK i JAK i ukoliko je aktivacioni kod ispravno unet, u roku od 24h korisnik dobija SMS i email poruku da je uspešno izvršena aktivacija sertifikata.

**Upotreba:**

Korisnik korišćenjem PIN koda iz PIN koverte pristupa privatnom ključu svog QSCD uređaja.

**Upravljanje:**

Korisnik ima pravo da zahteva: opoziv ili suspenziju svog kvalifikovanog sertifikata za elektronski potpis, kao i deblokadu QSCD uređaja bez naknade.

Ukoliko je korisnik sertifikata fizičko lice koje je pripadnik entiteta pravnog lica, zahtev za reizdavanje sertifikata se može podneti uz saglasnost pretplatnika uz naknadu koju reguliše pretplatnik. Ukoliko je korisnik sertifikata fizičko lice koje nije pripadnik entiteta pravnog lica, zahtev za reizdavanje sertifikata može podneti lično, uz regulisanje naknade za izdavanje. Zahtev za reizdavanje sertifikata može biti realizovan u periodu od 30 dana pre isteka postojećeg. U ovom slučaju, postojeći sertifikat će važiti do svog isteka, a novoizdati sertifikat počinje da važi od momenta aktivacije. Zahtev za reizdavanje sertifikata u periodu izvan ovih 30 dana se obavlja tako što se postojeći opoziva, a novo-izdati može da se koristi od dana aktivacije.

Korisnik je dužan da dostavi zahtev za izmenu podataka koji su korišćeni u procesu registracije ako se desila njihova promena. Promena imena, prezimena, e-mail adrese, JMBG-a i broja pasoša (ukoliko je pasoš korišćen u procesu identifikacije i sertifikat se koristi za rad sa državnim organima), rezultuje opozivom postojećeg sertifikata. Ukoliko se želi novi sertifikat, zahtev za izmenom podataka inicira pretplatnik preko saglasnosti za izdavanje novog sertifikata ukoliko je korisnik sertifikata fizičko lice koje je pripadnik entiteta pravnog lica. Ukoliko je u pitanju fizičko lice koje nije pripadnik entiteta pravnog lica, zahtev podnosi korisnik lično. Ukoliko se ne želi novi sertifikat, korisnik podnosi zahtev za opoziv zbog izmene podataka.

**Tehnološki aspekti:**

Preporuka je da se inicijalni PIN kod nakon prve upotrebe promeni. Promena PIN-a se vrši preko aplikacije QCA QSCD Manager. Nakon 3 (tri) neispravna unosa PIN koda, QSCD uređaj se blokira. Deblokadu korisnik može izvršiti samostalno putem iste QCA QSCD Manager aplikacije ili u RA telu.

Minimalna dužina PIN-a je 8 karaktera, a maksimalna 12.

**Davanje PIN koda i QSCD uređaja drugome je isto kao davanje praznog papira sa svojeručnim potpisom!**

1. **Tip** **identifikacionog dokumenta:** navesti **LK** za ličnu kartu ili privremenu ličnu kartu, odnosno **PŠ** za pasoš za strane državljane. Navedeni dokument mora biti prezentovan prilikom identifikacije. [↑](#footnote-ref-2)
2. **Broj identifikacionog dokumenta** [↑](#footnote-ref-3)
3. **Datum isteka pasoša**: popunjava se samo u slučaju kada je identifikacioni dokument pasoš, a sertifikat se izdaje za potrebe korišćenja u radu sa državnim organima. U tom slučaju važenje sertifikata ne može biti duže od važenja pasoša. [↑](#footnote-ref-4)
4. **Oznaka zemlje izdavaoca pasoša**: popunjava se samo u slučaju kada je identifikacioni dokument pasoš. [↑](#footnote-ref-5)
5. **Mobilni telefon:** koristi se za slanje jednokratnog aktivacionog koda, **koji je neophodan za aktiviranje sertifikata.** Neophodno je da broj mobilnog telefona bude iz neke od mreža mobilnih operatera koje pružaju usluge na teritoriji Republike Srbije. [↑](#footnote-ref-6)
6. **E-mail**: navedena e-mail adresa može se koristiti za potpisivanje elektronske pošte za navedeni nalog i ista će biti sadržana u sertifikatu. Takođe, ova e-mail adresa služi za obaveštavanje korisnika o važnim promenama u radu ESS QCA sistema. [↑](#footnote-ref-7)
7. **K1**: **šifra QSCD paketa** - moguće vrednosti su **A1**, **A2** ili **A3**. [↑](#footnote-ref-8)
8. **K2**: **trajanje sertifikata** u godinama - moguće vrednosti su: **1, 2, 3, 4** ili **5**. Kada su u pitanju strani državljani i kada se sertifikat koristi za komunikaciju sa državnim organima, trajanje sertifikata ne može biti duže od trajanja važnosti pasoša. Ukoliko je rok važenja pasoša kraći od godinu dana, unosi se vrednost 1, ali je trajanje sertifikata limitirano rokom važenja pasoša. U ostalim slučajevima unosi se željena vrednost koja ne može biti duža od trajanja roka važenja pasoša. [↑](#footnote-ref-9)
9. **K3**: **za komunikaciju sa državnim organima** - ukoliko se čekira, iz identifikacionog dokumenta biće unet JMBG, odnosno broj pasoša i taj podatak biće vidljiv u telu sertifikata. Ukoliko se ne čekira, sertifikat neće moći da se koristi u komunikaciji sa državnim organima. [↑](#footnote-ref-10)
10. **K4**: **korisnik je već registrovan** u okviru ESS QCA - ako korisnik poseduje ili je posedovao kvalifikovani sertifikat za elektronski potpis od strane ESS QCA čekirati polje, u suprotnom ostaviti prazno. [↑](#footnote-ref-11)
11. **K5**: **izmena podataka** u sertifikatu - ovo polje se čekira kada je potrebna promena podataka korisnika sertifikata, na primer prilikom promene prezimena. Postojeći sertifikat će biti automatski opozvan. [↑](#footnote-ref-12)
12. **JIK: jedinstveni identifikator korisnika** – šifra od 17 karaktera odštampanih na uređaju. Obavezno se popunjava ako je čekirano K4 ili K5.

    13 **Datum podnošenja zahteva** [↑](#footnote-ref-13)